Merdimanê tepişteyanê nêweşan û tepişteyanê ke înfazê înan ameyo vêşnayene roja 302. ya Nobeta Edaletî de verê Dezgehê Tipê Edlîyî (ATK) de eşkerayîyêke daye. DBP, HDP, TUHAY-DER, MEBYA-DER, MED-DER û MED-TUHAD-FEDî zî paştî daye eşkerayîye.
Merdimanê tepişteyanê nêweşan ra Herdeme Merwanî da zanayene ke qet yew waştişê înan nêameyo caardene û vat: ''Hema zî tepişteyê nêweşî zîndan de yê û înfazê tepişteyan yeno vêşnayene. Heqê ma yê pêvînayîşê telefonî zî destê ma ra yeno xespkerdene. Tepişteyî keyeyanê xo ra dûrî de tepişîyenê. Ma reyna veng danê ke na mesele çareser bikerê. Pê nê kerdişan keyeyî yenê cezakerdene.''
